cyanic-selkie/wikianc huggingface dataset:
Saksan demokraattinen tasavalta olympialaisissa
Saksan jako
Toisen maailmansodan seurauksena Saksa oli jaettu kolmeen osaan: länsiliittoutuneiden kontrolloimaan Länsi-Saksaan, Neuvostoliiton Itä-Saksaan ja Ranskan hallitsemaan Saarinmaan protektoraattiin. Vuonna 1947 yritettiin jatkaa yhtenäisen Saksan joukkueen perinnettä, joka oli jatkunut ensimmäisistä vuoden 1896 kisoista lähtien, mutta liittoutuneet estivät tämän, joten vuoden 1948 Lontoon kisoihin ei osallistunut Saksan joukkuetta. 23. toukokuuta 1949 Länsi-Saksa julistautui Saksan liittotasavallan nimellä itsenäiseksi ja perusti myös Saksan kansallisen olympiakomitean, jonka Kansainvälinen olympiakomitea myöhemmin päätti edustavan kumpaakin Saksaa. Pienen, Ranskan miehittämän Saarinmaan ja sen kansallisen olympiakomitean ei sallittu vuosikymmeneen liittyä Saksan joukkueeseen. Lopulta, kun Saarinmaan väestö torjui alueen itsenäistämisen, se liittyi Saksan liittotasavaltaan vuonna 1956.
Itä-Saksan kansallinen olympiakomitea (Nationales Olympisches Komitee für Ostdeutschland) kieltäytyi lähettämästä edustajiaan vuoden 1952 Helsingin kisoihin vaatien omaa joukkuettaan yhtenäisen saksalaisen joukkueen sijaan. KOK kuitenkin hylkäsi tällaiset vaatimukset.
Puheenjohtajat:
Saksojen yhteinen joukkue
180x120px|thumb|Saksojen yhteisen joukkueen lippu. "Kansallishymninä" toimi [[Beethovenin Oodi ilolle.|right]]
Soveltava kielitiede
Tavoitteet
Soveltavan kielitieteen voi määrittää parhaiten sen tavoitteista käsin: se pyrkii tuottamaan ajankohtaista tietoa, jonka avulla voidaan selvittää ja ratkaista erilaisia kieleen liittyviä ongelmia. Kärjistäen voidaan sanoa, että soveltavassa kielitieteessä halutaan vaikuttaa asioiden tilaan, kun taas yleisessä kielitieteessä halutaan lisätä tietoa kielen ominaisuuksista. Soveltava kielitiede pyrkii siis olemaan aina yhteiskunnallisesti merkitsevää. Se voi tuottaa myös teoreettista tietoa kielestä, mutta se ei ole sen varsinainen tavoite. .
Koska useimmilla tieteenaloilla voi olla sekä teoreettisia että sovelluksiin pyrkiviä tutkimussuuntia, mistään tieteenalasta ei voi sanoa, että se olisi aina soveltavaa kielitiedettä. Vaikka esimerkiksi sosiolingvistiikkaa on pidetty soveltavana kielitieteenä, voidaan puhua erikseen teoreettisesta ja soveltavasta sosiolingvistiikasta. Sosiolingvistiikka, psykolingvistiikka ja pragmatiikka ovatkin sellaisia tieteenaloja, joiden on usein katsottu olevan soveltavaa kielitiedettä vain siksi, että ne eivät perinteisesti eivätkä tyypillisesti ole kuuluneet yleisen kielitieteen alaan.
Soveltava ja yleinen kielitiede
Selkeää jakoa soveltavan ja yleisen kielitieteen välillä on vaikea tehdä, vaikka tietyt tutkimusalat ovatkin tyypillisiä jommallekummalle niistä. Esimerkiksi kielenoppiminen, -opetus, kielisuunnittelu, kielitaidon arviointi ja käännöstutkimus ovat tyypillisiä soveltavan kielitieteen tutkimusaloja, kun taas yleiseen kielitieteeseen kuuluvat fonologia, morfologia, syntaksi ja semantiikka. . Yleisesti ottaen soveltavalla kielitieteellä on yhteys kielen käyttöön, yleisellä kielitieteellä taas kielen kuvaukseen.
Moni tutkimus jää kuitenkin soveltavan ja yleisen kielitieteen välimaastoon. Voidaankin ajatella, että kielentutkimus on jatkumo, jonka toisessa päässä on soveltavat näkökulmat ja toisessa "puhdas" teoria. Tällöin selvää rajanvetoa soveltavan ja yleisen kielitieteen välillä ei tarvitse tehdä. Niiden välillä on myös selvä vuorovaikutus. Soveltavan kielitieteen avulla voi testata yleisen kielitieteen teorioita, mutta soveltava kielitiede myös antaa uutta tietoa, joka voi muuttaa teoreettista kuvausta.
Sellainen tutkimusala, joka voisi toimia välittäjänä soveltavan ja yleisen kielitieteen välillä, on Östmanin ja Halmarin mukaan diskurssianalyysi. Ensinnäkin on selvää, että tekstintutkimiseen tarvitaan yleisen kielitieteen käsitteitä ja luokkia, mutta toisaalta diskurssia ei voi tutkia ilman käytännön sovelluksia eli kontekstia. Diskurssintutkimuksella on siis sekä soveltavan kielitieteen ominainen yhteiskunnallinen relevanssi että yleisen kielitieteen teoreettinen viitekehys. Lisäksi diskurssianalyysi on luonnostaan monitieteistä: siihen liittyy kielitiede, kirjallisuustiede, sukupuolentutkimus, kasvatustiede, valtiotiede ja sosiologia.
Saksan demokraattinen tasavalta olympialaisissa
Saksojen yhteinen joukkue
1956 Stalinin kuoleman jälkeisen liennytyksen hengessä Saksat sopivat yhteisen joukkueen muodostamisesta vuoden 1956 olympialaisiin. Yhteinen joukkue oli myös vuoden 1960 ja 1964 kisoissa. Tätä joukkuetta kutsuttiin tuolloin vain Saksan joukkueeksi, mutta virallisesti sen lyhenne oli EUA, Saksan yhteinen joukkue. Suomessa taas on puhuttu Saksojen yhteisestä joukkueesta. Saksaksi joukkue tunnettiin nimellä Gesamtdeutsche Mannschaft (suomeksi käännettynä ”Yleissaksalainen joukkue” tai ”Yhteissaksalainen joukkue”).
Soveltava kielitiede
Monitieteisyys
Soveltava kielitiede on tyypillisesti monitieteistä, sillä siinä keskeisessä asemassa on ihmisten välinen sosiaalinen vuorovaikutus, johon vaikuttavat monet asiat. Soveltava kielitiede ei ole vain kielitiedettä, vaan siihen ovat yhteydessä sosiologia, psykologia, sosiaalipsykologia, neurologia, antropologia, filosofia, kasvatustiede, kirjallisuustiede, sovellettu matematiikka ja muutkin tieteenalat. Esimerkiksi kielen opetuksen tutkimus eli kielididaktiikka yhdistää kielitiedettä ja kasvatustiedettä, puheterapia taas kielitiedettä ja lääketiedettä, ja kielitiede ja tietojenkäsittelytiede yhdistyvät vaikkapa synteettisen puheen tuottamisessa.
Saksan demokraattinen tasavalta olympialaisissa
Itä-Saksan urheilumenestys
Kylmän sota kiristyi ja Itä-Saksa pystytti Berliinin muurin vuonna 1961. Samoin kansallinen olympiakomitea sai uuden nimen ”DDR:n kansallinen olympiakomitea” (Nationales Olympisches Komitee der DDR) vuonna 1965. Itsenäiseksi kansalliseksi olympiakomiteaksi se tunnustettiin vuonna 1968. Täten Itä-Saksa erosi Saksojen yhtenäisestä joukkueesta ja perusti oman kansallisen Saksan demokraattisen tasavallan olympiajoukkueen, joka kilpaili vuosina 1968–1988. Tosin vuonna 1984 se osallistui Los Angelesin kisoja vastaan järjestettyyn neuvostojohtoiseen boikottiin, joka oli vastareaktio länsimaiden Moskovan vuoden 1980 olympialaisia vastaan suuntaamaan boikottiin.
Soveltava kielitiede
Monitieteisyys
Monitieteisenä alana soveltava kielitiede ei nojaa vain yhteen teoreettiseen näkökulmaan, vaan siinä voidaan käyttää mitä tahansa teorioita, jotka auttavat tietyn ongelman ratkaisemisessa. Soveltava kielitiede on siis eklektistä eli yhdistää erilaisia tarkastelutapoja. Ongelmana on, että kun eri tieteenalojen menetelmiä sovelletaan samassa tutkimuksessa, metodisesta taustasta tulee helposti kirjava. Tästä voi seurata tuoreita näkökulmia, mutta toisaalta erilaiset menetelmät voivat luoda erilaisia, jopa ristiriitaisia näkemyksiä tutkimuksen kohteesta. Epäyhtenäinen perusta voi myös hämärtää soveltavan kielentutkimuksen "tieteellisyyttä", eivätkä teoreettisen kielitieteen edustajat olekaan aina pitäneet soveltavaa kielentutkimuksena varteenotettavana tieteellisenä tutkimuksena.
Saksan demokraattinen tasavalta olympialaisissa
Itä-Saksan urheilumenestys
Itä-Saksan joukkue on poikkeuksellinen ilmiö olympiahistoriassa. Maa oli maantieteellisesti pieni ja sen väestö oli noin 16 miljoonaa. Silti vain 20 vuoden olemassaolonsa aikana se oli erittäin menestyksekäs ja nousi aina kautta aikain seitsemänneksi menestyneimmäksi maaksi kesäolympialaisissa. Vuosina 1976, 1980 ja 1988 Itä-Saksan joukkue oli kesäolympialaisten toiseksi menestynein. Itä-Saksa oli viisissä talviolympialaisissa toiseksi menestynein ja vuonna 1984 menestynein joukkue.
Hwang Kyo-ahn
Hwang Kyo-Ahn (s. 15. huhtikuuta 1957 Soul) on eteläkorealainen lakimies, joka aloitti 18. kesäkuuta 2015 Etelä-Korean pääministerinä. Ennen pääministeriksi nousemistaan hän toimi Etelä-Korean oikeusministerinä vuodesta 2013 alkaen.
Saksan demokraattinen tasavalta olympialaisissa
Itä-Saksan urheilumenestys
Laaja ja tarkasti organisoitu anabolisten steroidien dopingkäyttö mahdollisti Itä-Saksan nousun yhdeksi maailman johtavista urheiluvalloista kahdeksi vuosikymmeneksi. Itä-Saksan joukkue voitti useita kultamitaleja ja teki ennätyksiä, joita kaikkia ei ole vieläkään saatu rikottua.
Soveltava kielitiede
Historiaa
Periaatteessa voidaan ajatella, että kielitiede on ollut alusta alkaen "soveltavaa", sillä siinä on usein lähdetty liikkeelle kielen ulkopuolisista ongelmista ja pyritty käytännöllisiin tuloksiin. Kieltä on tutkittu muun muassa uskonnollisia, filosofia tai poliittisia tarkoitusperiä varten, ja sanakirjoja ja sanalistoja tehtiin puhtaasti käytännöllisistä syistä. Esimerkiksi varhaisin tunnettu kielioppi, Pāṇinin tekemä sanskritin kielioppi noin vuodelta 300 eaa. on laadittu uskonnollisten tekstien selittämistä varten.
Sisco
Sisco Oyj oli suomalainen puutalojen rakennusyhtiö, joka asetettiin konkurssiin syksyllä 2019.
Soveltava kielitiede
Historiaa
Autonominen, "puhdas" kielitiede syntyi vasta 1900-luvulla strukturalismin myötä. Kielentutkimus kehittyi itsenäiseksi tieteenalaksi, jolla ei ollut enää kielenulkoisia tavoitteita. Kielen rakenteen ja käyttämisen tarkastelu erosivat toisistaan, jolloin jälkimmäiseen tehtävään syntyi uusia tieteenaloja, kuten pragmatiikka, keskusteluanalyysi ja diskurssianalyysi. Termiä soveltava kielitiede (engl. applied linguistics) käytettiin ensin Yhdysvalloissa viittaamaan lähinnä vieraan kieleen opetusmenetelmiin. Soveltava kielitiede yhdistettiin lähinnä kasvatustieteisiin 1970-luvulle asti.
Hwang Kyo-ahn
Joulukuussa 2016 presidentti Park Geun-hye joutui syrjään korruptiosyytteiden takia, ja maaliskuussa 2017 hänet erotettiin lopullisesti. Hwang Kyo-Ahninsta tuli virkaatekevä presidentti, jonka tehtäviin kuuluu uusien presidentinvaalien valmistelu.
Sykloadditio
Sykloadditio on perisyklinen kemiallinen reaktio. IUPACin määritelmän mukaan sykloadditio on reaktio, jossa kaksi tai useampi tyydyttymätöntä molekyyliä tai saman molekyylin osaa reagoivat muodostaen syklisen eli rengasrakenteisen tuotteen, jonka sidosten kokonaismäärä on vähentynyt.
Sykloadditioissa alkeeni reagoi sopivan yhdisteen kanssa muodostaen rengasmaisen tuotteen. Reaktion voi aktivoida joko lämmön tai valon energia. Näistä käytetään nimityksiä terminen ja fotokemiallinen sykloadditio. Sykloadditiossa kaikki sidosten katkeamiset ja muodostumiset tapahtuvat yhdessä vaiheessa eikä muodostu välituotteita.
Soveltava kielitiede
Historiaa
Vuonna 1959 perustettiin Washingtonissa soveltavan kielitieteen tutkimuslaitos Center for Applied Linguistics, jonka ensimmäinen johtaja oli Charles A. Ferguson. Muita varhaisia soveltavan kielitieteen vaikuttajia olivat Yhdysvalloissa Charles Fries ja Robert Lado. Euroopasta voidaan mainita Paul Engels Leuvenin yliopistosta, Gerhard Nickel Kielin ja Stuttgartin yliopistoista ja S. Pit Corder Edinburghin yliopistosta. Ensimmäinen soveltavan kielitieteen professori Yhdysvalloissa oli Robert Kaplan.
Sykloadditio
Reaktiotyyppien merkitseminen
Erilaisten sykloadditioreaktioiden merkitsemiseen käytetään kahta tapaa. 300px|Diels–Alder-reaktio, jossa lähtöaineina 1,3-butadieeni ja eteeni, jolloin tuotteena muodostuu syklohekseeniä.
Soveltava kielitiede
Historiaa
Tieteenalan kehittymiselle tärkeitä ovat olleet kansainväliset soveltavan kielitieteen kongressit, joista ensimmäinen järjestettiin Nancyssa 1964. Sen yhteydessä perustettiin myös AILA, soveltavan kielitieteen kansainvälinen yhdistys. Seuraava maailmankongressi järjestettiin 1969, ja sen jälkeen se on pidetty joka kolmas vuosi.
Sykloadditio
Fotokemiallinen [2+2]-sykloadditio
Fotokemiallisessa [2+2]-sykloadditiossa kaksi alkeenia reagoivat muodostaen tuotteen, jossa on neljän hiilen muodostama rengas. Fotonin energia virittää yhden toisen alkeenin sitovalla π-orbitaalilla sijaitsevista elektroneista korkeammalla energiatasolla sijaitsevalle hajottavalle π*-orbitaalille. Tällöin alkeenit voivat reagoida ja muodostaa sykloadditiotuotteen.
Soveltava kielitiede
Soveltava kielitiede Suomessa
Suomessa soveltavan kielitieteen uranuurtaja oli Åbo Akademin englannin kielen professori Nils Erik Enkvist. Hän julkaisi 1964 tyylintutkimusta käsittelevän artikkelin, jota voidaan pitää ensimmäisenä soveltavan kielitieteen tutkimuksena Suomessa. Enkvistin johdolla 1967 alkoi ilmestyä julkaisusarja AFTIL (Arbetsgruppen för tillämpad lingvistik).
Sykloadditio
Terminen [2+2]-sykloadditio
Terminen [2+2]-sykloaditio tapahtuu vaikeammin kuin fotokemiallinen sykloadditio. Tässä alkeeni reagoi toisen aineen, jonka rakenteessa samasta hiiliatomista lähtee kaksi kaksoissidosta. Toinen kaksoissidoksista on usein happeen. Tällaisia yhdisteitä ovat muun muassa orgaaniset isosyanaatit ja keteenit.
Diels–Alder-reaktio
Diels–Alder-reaktio on yksi tärkeimmistä orgaanisen kemian reaktioista. Siinä konjugoitu dieeni reagoi alkeenin eli dienofiilin kanssa, jolloin tuotteena muodostuu yhdiste, jonka rakenteessa on kuuden hiiliatomin muodostama rengas. Dieenissä on 4 elektronia π-orbitaaleilla ja dienofiilissä kaksi, jolloin reaktiota kutsutaan myös nimellä [4+2]-sykloadditio. Renkaan muodostuessa kaksi π-sidosta hajoaa ja muodostuu kaksi uutta σ-sidosta.
Soveltava kielitiede
Soveltava kielitiede Suomessa
Suomen soveltavan kielitieteen yhdistys AFinLA perustettiin 1970, ja se on pitänyt seuraavasta vuodesta alkaen säännöllisiä syyssymposiumeja. AFinLA on ollut mukana tutkimustoiminnassa, kielenopetuksen integroinnissa, korkeakouluopetuksen suunnittelussa ja ylioppilastutkinnon kehittämisessä. Varsinkin aluksi sen piirissä myös keskusteltiin vilkkaasti tieteenalan perusluonteesta, ja aluksi käytetty termi "sovellettu" vaihdettiin soveltavaksi. AFinLA:lla on ollut oma julkaisusarja vuodesta 1971.
Sykloadditio
1,3-dipolaarinen sykloadditio
1,3-dipolaarisessa sykloadditiossa alkeeni reagoi kolmiatomisen molekyylin kanssa. Tämä molekyyli on polarisoitunut eli 1- ja 3-asemissa sijaitsevilla atomeilla on muodollinen sähkövaraus. Varaus on kummallakin atomilla erimerkkinen. Tällaisia rakenteita sisältäviä aineita ovat muun muassa otsoni, jolloin reaktiota kutsutaan otsonolyysiksi, nitronit, nitriilioksidit, atsidit ja nitroyhdisteet. Mekanismiltaan tämä reaktio on samankaltainen Diels–Alder-reaktion kanssa.
Soveltava kielitiede
Soveltava kielitiede Suomessa
Virallisen aseman Suomen korkeakoulujärjestelmässä soveltava kielitiede sai 1979,kun Jyväskylän yliopistoon nimitettiin englannin kielen ja soveltavan kielitieteen dosentti. Kahta vuotta myöhemmin Jyväskylän yliopistoon perustettiin Soveltavan kielitieteen ja puheentutkimuksen koulutusohjelma, jonka ensimmäinen professori oli vuodesta 1984 Jaakko Lehtonen. Toinen alan professuuri Suomessa perustettiin 1987 Vaasan korkeakouluun, ja sen ensimmäinen professori oli Hartmut Schröder.
Sykloadditio
Formaalinen sykloadditio
Eräissä metallikatalysoiduissa sykloadditioreaktioissa reaktiomekanismi voi olla niin sanottu ioni-mekanismi ja sisältää useita välivaiheita. Näitä reaktioita kutsutaan usein formaalisiksi sykloadditioiksi erotuksena perisyklisistä sykloadditioista. Formaaliset sykloadditiot voivat niin ikään tapahtua joko termisesti tai fotokemiallisesti.
Soveltava kielitiede
Soveltava kielitiede Suomessa
Soveltavan kielitieteen asemaa yliopistoissa vahvisti se, että 1980-luvulla kääntäjiä ja tulkkeja kouluttaneet kieli-instituutit siirrettiin yliopistojen alaisuuteen. Kouvolaan ja Savonlinnaan perustettiin kieliteorian ja kääntämisen professorinvirat, edellinen osaksi Helsingin ja jälkimmäinen Joensuun yliopistoa.
Hämeenkylä (Salo)
Hämeenkylä on kylä Uskelassa Salossa. Kylä sijaitsee Merikulman alueella Breidilän ja Rauvolan vieressä.
Hämeenkylä sijaitsee kahden kallioalueen väliin jäävässä laaksossa. Laakson pohjalla virtaa oja, joka yhdistyy kylän länsirajalla Eriniitunojaan. Helisnummen ja Merikulman yhdistävä Hämeenkyläntie kiemurtelee kyläalueen läpi.
Hämeenkylä on ollut yksinäistalo eli kylä, joka on muodostunut vain yhdestä maakirjatalosta. Kylään on sittemmin syntynyt hieman muutakin asutusta. Merikulman koulu rakennettiin kylään 1940-luvulla. Koulu on lakkautettu.
Saksan demokraattinen tasavalta olympialaisissa
Itä-Saksan urheilumenestys
Tärkeä henkilö Itä-Saksassa ja sen urheiluelämässä oli Manfred Ewald (1926–2002), joka oli Saksan sosialistisen yhtenäisyyspuolueen (SED) keskuskomitean jäsen vuodesta 1963 alkaen. Vuosina 1952–1960 hän oli Ruumiinkulttuurin ja urheilun valtiollisen komitean (Staatliches Komitee für Körperkultur und Sport) eli Stakon puheenjohtaja. Vuonna 1961 hänestä tuli Saksalaisen voimistelu- ja urheiluliiton (Deutscher Turn- und Sportbund) (DTSB) puheenjohtaja, jossa asemassaan hän kontrolloi koko Itä-Saksan urheiluelämää. Vuodesta 1973 alkaen hän johti myös kansallista olympiakomiteaan. Häntä pidetään Itä-Saksan urheiluihmeen luojana. Hänen 1990-luvun lopulla julkaistun omaelämäkertansa nimikin oli ”Minä olin urheilu”. Hänen asemansa romahti 1988, kun hänet poistettiin DTSB:n virastaan. Vuonna 2001 hänet tuomittiin osallisuudestaan dopingin käyttöön.
Sykloadditio
Formaalinen sykloadditio
Esimerkki formaalisesta [3+3]-sykloadditiosta on syklisen enonin ja enamiinin välinen reaktio.
Saksan demokraattinen tasavalta olympialaisissa
Saksojen yhdistäminen
Saksan demokraattinen tasavalta lakkasi olemasta vuoden 1989 jälkeen, kun valtio liittyi Saksan liittotasavaltaan vuodesta 1990 alkaen. Samoin DDR:n kansallinen olympiakomitea liittyi 17. lokakuuta 1990 Saksan olympiakomiteaan, joka oli toiminut Länsi-Saksassa. Vuoden 1992 olympialaisissa oli jälleen Saksan yhtenäinen joukkue.
Soveltava kielitiede
Soveltava kielitiede Suomessa
Vuonna 1974 Jyväskylän yliopistoon perustettiin Korkeakoulujen kielikeskus, jonka nimeksi tuli 1996 Soveltavan kielentutkimuksen keskus (SOLKI). Sen johtajaksi tuli soveltavan kielitieteen professori Kari Sajavaara. SOLKIssa on mahdollista suorittaa soveltavan kielitieteen syventävät opinnot sekä filosofian lisensiaatin ja tohtorin tutkinnot. Korkeakoulujen kielikeskus ja SOLKI ovat järjestäneet soveltavan kielitieteen kesäseminaareja vuodesta 1977.
Nigula järv
Nigula järv (myös Vanamõisa järv, Nigula Vanajärv, Vanajärve järv, Vanassaare järv ) on Virossa Urissaaren ja Uuemaan kylissä Häädemeesten kunnassa Pärnumaalla sijaitseva järvi.
Laure (jalkapalloilija)
Laureano Sanabria Ruiz eli "Laure" (s. 22. maaliskuuta 1985 Madrid, Espanja) on espanjalainen jalkapalloilija. Hän edustaa tällä hetkellä Espanjan Primera Divisiónissa pelaavaa Deportivo La Coruñaa. Hänen luontainen pelipaikkansa on oikea laitapuolustaja, mutta hän pystyy tarvittaessa pelaamaan myös vasempana laitapuolustajana.
Nigula järv
Järven luokittelu ja ekologia
Järvi luokitellaan limnologisesti dystrofiseksi järveksi, jos järven vedessä on korkea humuspitoisuus (, DY). Tällainen järvi sijaitsee usein suon äärellä ja järveen laskee humuspitoista suovettä, joka laskee samalla veden happamuuden alhaiselle tasolle (pH on alle 7).
Laure (jalkapalloilija)
Ura
Laure on Real Madridin kasvatti. Hän pelasi Real Madridin nuorisojoukkueessa, kunnes vuonna 2006 siirtyi Leganésiin. Joukkue pelasi maan kolmanneksi korkeimmalla sarjatasolla Segunda División B:ssä.
Seuraavana kesänä 2007 hän siirtyi Deportivo La Coruñan reservijoukkueeseen, jossa hän vakiinnutti paikkansa aikaisessa vaiheessa. Edustusjoukkueen päävalmentaja Miguel Ángel Lotina huomasi myös pelaajan hyvät esitykset ja nosti hänet lopulta joukkueeseen loukkaantuneen Manuel Pablon paikalle. Ensimmäisen ottelunsa maan pääsarjassa Laure pelasi 13. tammikuuta 2008 Villarrealia vastaan. Kauden päätteeksi hänen sopimustaan jatkettiin vuoteen 2011 asti.
Kaudella 2009–2010 hän pelasi suurimman osan vasempana laitapuolustajana Filipe Luísin loukkaannuttua.
Perivólia (Lárnaka)
Perivólia (, myös Pervólia, Περβόλια) on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011).
pienoiskuva|vasen|230px|Vanha torni Perivóliassa. Perivólian kylä sijaitsee Kyproksen etelärannikolla noin yhdeksän kilometriä etelälounaaseen Lárnakasta ja noin viisi kilometriä lounaaseen Lárnakan kansainvälisestä lentoasemasta.
The Lord’s Airline
The Lord’s Airline oli yhdysvaltalainen lentoyhtiö. Sen oli tarkoitus luoda lennoilleen ”lämpimän hengellinen ilmapiiri” ja houkutella siten matkustajiksi uskovaisia juutalaisia ja kristittyjä, joita se aikoi kuljettaa Miamin ja Tel Avivin välillä.
Historia
Yhtiön perusti uskoon tullut yhdysvaltalainen Ari Marshall vuonna 1985. Suunnitelmissa oli lentää loppuvuodesta 1985 alkaen Miamista Luxemburgin kautta Tel Aviviin kolmesti viikossa Douglas DC-8 -koneella. Jokaiseen istuimeen oli tarkoitus kiinnittää kyltti, johon oli kirjattu kymmenen käskyä. Yhtiö aikoi tarjota lennoillaan pyhäkoulutunteja lapsille ja esittää uskonnollisia elokuvia. Alkoholitarjoilua lennoilla ei ollut. Marshall suunnitteli lahjoittavansa kaikki yhtiön tuottamat voitot hyväntekeväisyyteen.
Marshall keräsi The Lord’s Airlinea varten kolmen miljoonan dollarin pääoman yksityisiltä sijoittajilta. Lentojen aloittaminen viivästyi FAA:n vaadittua yhtiön toimilupahakemukseen 16 kohdan lisäselvityksen muun muassa yhtiön rahoituksesta ja avainhenkilöstöstä. Kun yhtiö ei vielä vuoteen 1987 mennessäkään ollut aloittanut lentojaan, Marshallin entiset liikekumppanit syyttivät häntä muun muassa ”vallanhimoiseksi kulttijohtajaksi” ja ”ammattimaiseksi huijariksi”, ja väittivät hänen saavan apua paholaiselta. Rahojen loputtua The Lord’s Airline lopetti toimintansa vuonna 1987.
Laivasto
pienoiskuva|The Lord’s Airlinen Douglas DC-8-52 seisoi Miamissa yhtiön väreihin maalattuna vielä vuonna 1988. The Lord’s Airline hankki syyskuussa 1985 lentojaan varten 24 vuotta vanhan Douglas DC-8-52 -koneen. Konetta kunnostettiin ja päivitettiin melu- ja turvallisuussäädöksien mukaiseksi. Yhtiön lopetettua toimintansa kone myytiin eteenpäin toukokuussa 1987. Se ei enää palannut liikenteeseen, vaan vaihtoi omistajaa vielä kahdesti, ennen kuin se romutettiin vuonna 1990.
Loose Change
Loose Change on dokumenttielokuva, joka käsittelee World Trade Centerin 11. syyskuuta 2001 tapahtunutta terrori-iskua. Sen on ohjannut Dylan Avery.
Frosterus
Frosterus on suomalainen vanha kulttuuri- ja pappissuku, jonka yksi haara on aateloitu. Frosterusten kantaisä on Kalajoen kappalaisena ja Hailuodon kirkkoherrana toiminut Ericus Henrici Frosterus (k. 1615), joka oli kotoisin tuolloin Lohjaan kuuluneen Nummen pitäjästä Pakkalan rusthollista. Lähtiessään opiskelemaan hän oli johtanut kotitalonsa nimestä ruotsalais-latinalaisen sukunimen Frosterus (ruots. pakkanen = frost). Hänen jälkeläisensä vaikuttivat usean sukupolven ajan pappeina Pohjois-Pohjanmaalla. Kuopion piispa Robert Frosteruksen jälkeläiset aateloitiin isänsä ansioista vuonna 1875 nimellä af Frosterus ja suku introdusoitiin seuraavana vuonna Suomen ritarihuoneelle aatelisena sukuna numero 249.
Pissoúri
Pissoúri on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on (2011).
Kirkkauden kappeli
thumb|right|300px|Kirkkauden kappeli Kirkkauden kappeli sijaitsee Varsinais-Suomessa, Raision kaupungissa Raision kirkkoa ympäröivän hautausmaan kaakkoispäässä. Se on teräksestä, Taivassalon graniitista ja lasista tehty rakennus, joka ratkaisuna muodostaa jopa ainutlaatuiseksi maailmassa sanotun katetun ja aina sulana pysyvän osan hautausmaata. Kappeli valmistui vuonna 1992 ja sen on suunnitellut arkkitehti Bey Heng.
Rakennus on kaksitasoinen ja sisälle istutettujen kasvien ansiosta aina viheriöivä. Ylhäällä on muistopöytä ja sakasti ja alhaalla on noin 200 neliömetrin suuruinen murattien peittämä vainajien hautausalue, jonne voidaan haudata vainajien tuhkauurnat talviaikaankin. Alueella on noin 3 000 hautapaikkaa. Kirkkauden kappelissa vainajille ei ole omaa muistomerkkiä vaan omaiset voivat laatia vainajasta pienen kirjoitelman yhteiseen muistokirjaan.
P-Nitrofenoli
p-Nitrofenoli eli 4-nitrofenoli (C6H5NO3) on fenolin nitrattuihin johdannaisiin kuuluva orgaaninen yhdiste. Yhdistettä voidaan käyttää muiden orgaanisten yhdisteiden valmistuksessa lähtöaineena ja analyyttisessä kemiassa pH-indikaattorina. p-Nitrofenoli on o- ja m-nitrofenolien isomeeri.
The Mix
The Mix on saksalaisen Kraftwerk-yhtyeen albumi vuodelta 1991. Albumi sisältää uudelleen sovitettuja versioita kappaleista yhtyeen aiemmilta albumeilta. Levyn tuottajiksi on merkitty Ralf Hütter, Florian Schneider ja hieman aiemmin yhtyeeseen liittynyt Fritz Hilpert. Levyn valmistumisen jälkeen yhtyeestä pois lähtenyt Karl Bartos on kertonut, että levyllä on myös paljon hänen ohjemoimaansa materiaalia, vaikka Bartosin nimeä ei ole levyn kansissa.
P-Nitrofenoli
Ominaisuudet
thumb|left|250px Huoneenlämpötilassa p-nitrofenoli on väritöntä tai keltaista kiteistä ainetta. p-Nitrofenolilla on kaksi kiderakenteeltaan eroavaa muotoa: α- ja β-muodot. Yhdiste liukenee hieman viileään veteen ja paremmin lämpimään. Aine liukenee hyvin muun muassa etanoliin, dietyylieetteriin, kloroformiin ja emäksisiin vesiliuoksiin. p-Nitrofenolin pKa-arvo on 7,15 eli se on heikko happo. Yhdiste on kuitenkin fenolia voimakkaampi happo, mikä johtuu nitroryhmän aiheuttamasta elektroneja puoleensavetävästä induktiivisestä efektistä. Lisäksi nitroryhmä konjugoituneena bentseenirenkaaseen lisää mahdollisuuksia eri resonanssimuotoihin, mikä stabiloi rakennetta. p-Nitrofenolin etanoliliuoksen muuttavat väriään värittömästä keltaiseksi pH:n ollessa välillä 5,6–7,6. p-Nitrofenoli on myrkyllistä ja ärsyttää voimakkaasti ihoa, silmiä ja hengitysteitä. Aineelle altistuminen voi johtaa methemoglobiinin muodostumiseen veressä, mikä ilmenee ihon sinistymisenä.
Valmistus ja käyttö
p-Nitrofenolia voidaan valmistaa kahdelle tavalla. Nämä ovat fenolin nitraus tai p-kloorinitrobentseenin hydrolyysi emäksisissä olosuhteissa.
p-Nitrofenolia voidaan käyttää pH-indikaattorina. Siitä valmistetaan useita muita yhdisteitä kuten lääkkeinä käytettäviä amodiakiinia ja rilutsolia, maatalouskemikaaleja kuten parationia sekä väriaineita ja niiden valmistuksessa käytettäviä yhdisteitä kuten p-aminofenolia ja rikkivärejä.
Sadi Carnot (Ranskan presidentti)
Marie François Sadi Carnot (11. elokuuta 1837 Limoges – 25. heinäkuuta 1894 Lyon) oli ranskalainen insinööri ja valtiomies, joka toimi Ranskan kolmannen tasavallan presidenttinä vuosina 1887–1894. Hän kuoli italialaisen anarkistin puukotettua häntä.
Sadi Carnot oli vasemmistolaisena poliitikkona tunnetun Hippolyte Carnot'n poika ja Ranskan suuressa vallankumouksessa ansioituneen Lazare Carnot'n pojanpoika. Hänen setänsä oli tunnettu fyysikko Sadi Carnot. Carnot opiskeli École Polytechniquessa sekä sillan- ja tienrakennuskoulu École nationale des ponts et chaussées’ssa. Hän valmistui insinööriksi vuonna 1863 ja sai valtion viran Annecyn kaupungista. Tuona aikana hän suunnitteli muun muassa Rhônen ylittävän niin sanotun Carnot’n sillan Collongesissa.
Ranskan–Saksan sodan alettua 1870 Carnot siirtyi politiikkaan. Hän sai hallitukselta tehtäväkseen organisoida sotilaallista vastarintaa Normandiassa. Carnot toimi hetken aikaa Seine-Inférieuren prefektinä, kunnes hänet valittiin uuden tasavallan edustajainkamariin Côte-d'Orin departementista. Hän kuului tasavaltalaisten vasempaan siipeen ja erikoistui julkisia töitä ja rautateiden kehittämistä koskeneisiin kysymyksiin.
Carnot toimi vuodesta 1878 yleisten töiden ministeriön alivaltiosihteerinä ja vuodesta 1880 itse ministerinä. Vuonna 1885 hänestä tuli edustajainkamarin varapuhemies sekä kauppa- ja valtiovarainministeri. Carnot valittiin presidentiksi joulukuussa 1887. Presidenttikaudellaan hän joutui vastaamaan muun muassa kenraali Georges Boulanger’n sekä radikaalin työväenliikkeen aiheuttamiin haasteisiin. Ranskan johtoa koetteli myös vuoden 1892 Panama-skandaali. Carnot onnistui kuitenkin säilyttämään suosionsa. Hänen kautensa myönteisiä symbolisia tapahtumia olivat vallankumouksen satavuotisjuhla ja Pariisin maailmannäyttely vuonna 1889.
Freefall
Freefall: America, Free Markets, and the Sinking of the World Economy on yhdysvaltalaisen taloustieteilijän Joseph Stiglitzin vuonna 2010 ilmestynyt teos, jossa hän käsittelee Yhdysvalloista asunto- ja finanssikuplana liikkeelle lähteneen kriisin syitä.
Stiglitz on keynesiläinen taloustieteilijä: hyvän yhteiskunnan perusta on markkinat, mutta julkinen valta on keskeisessä osassa. Teoksessaan Stiglitz käyttää taloustieteen peruskäsitteitä, kuten ulkoisvaikutus, kannustimet ja informaation jakautuminen epätasaisesti. Hänen näkemyksensä asuntokuplasta on, että vähävaraiset ihmiset, jotka eivät olleet perehtyneet lainojen ehtoihin, saatiin houkutelluksi riskeihin, joita he eivät ymmärtäneet. Toiminnalla oli valtion tuki talletustakuina. Stiglitz kritisoi rahoitusalan muuttumista päämääräksi sinänsä, jolloin sen varsinainen tehtävä, yhteiskunnan palveleminen on unohdettu.
Taloustoimittaja Matias Möttölän mukaan Stiglitzin analyysit ovat osuvia, mutta tämän uudistusehdotuksia yhteisöllisyyden syntymisestä Yhdysvaltoihin hän ei pidä kovin onnistuneina.
Sosiaali- ja terveydenhuolto
Sosiaali- ja terveydenhuolto (sosiaali- ja terveystoimi, lyhenne sote ) on pääosin suomalaisten kuntien tarjoamaa palvelua. Yli puolet koko kuntasektorin henkilöstöstä työskentelee sosiaali- ja terveysalalla ja lähes puolet kuntasektorin menoista aiheutuu näistä tehtävistä.
Näihin palveluihin kuuluvat muun muassa lasten päivähoito, sosiaalitoimi (vanhusten, vammaisten ja mielenterveyspotilaiden palvelut), terveyden- ja sairaanhoito sekä hoitotakuu.
Maakunta- ja soteuudistuksen myötä sosiaali- ja terveydenhuollon järjestämisvastuu siirtyy kunnilta uusille hyvinvointialueille 1. tammikuuta 2023 alkaen.
Psevdás
Psevdás on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011).
Psevdáksen kylä sijaitsee Kyproksen sisäosissa noin 18 kilometriä länsiluoteeseen Lárnakasta. Kylä on ollut olemassa viimeistään 1400-luvulla.
Alajõgi
Alajõgi eli Välgi jõgi on Virossa Itä-Virumaalla Alutagusen kunnassa virtaava 29 kilometriä pitkä joki, joka laskee Peipsijärven pohjoisrantaan. Se sijaitsee kokonaan Alutagusen alangolla.
Joen kulku
Alajuoksulla jokena kohdeltu uoma on latva-alueella Ongassaaren kylässä sijaitsevassa Kõnnun kulmakunnalla Pikkjärvestä alkava kapea puro, joka varsin pian muuttuu ruopatuksi ja suoristetuksi ojaksi. Joki toimii useita kilometrejä metsäojien johto-ojana ja siksi sen luontainen uoma purona on ohitettu yli kuuden kilometrin matkalla. Kanavaksi miellettävä uoma seuraa ojien ruudukkomaista suunnitelmaa tehden välillä suorakulmaisia käännöksiä. Joen vanha uoma luikertelee metsässä sen rinnalla tehden pieniä mutkia edestakaisin. Joki on aivan suora myös ensimmäistä alavaa peltoaukeata ylittäessään. Vaikalan ja Poostikun kylissä alkaa joki taas seurata vanhaa uomaansa, mutta vielä nytkin sitä on oikaistu suurimpien mutkien kohdalla. Mutkat ovat syntyneet löysään maahan meanderoitumalla. Viimeinen muutaman kilometrin osuus tapahtuu metsäjokena ennen kuin se laskee Alajõen kylässä Peipsijärven pohjoisrantaan.
Sivu-uomia
Alajõen suurimpia sivu-uomia on lueteltu seuraavassa taulukossa. Virolaisessa vesistönimistössä kraav tarkoittaa kaivettua oja ja peakraav suurta kaivettua johto-ojaa.
Järviä
Alajõen valuma-alueella on vain muutamia järviä, jotka ovat kaikki pieniä. Niiden lisäksi sijaitsee soilla runsaasti suolampia ja allikoita. Monet järvistä sijaitsevat alueen poikki kulkevan harjujaksolla tai sen vieressä. Tällaisia ovat Pikkjärv ja Ümmargune järv sekä lounaassa sijaitsevat Jõugajärvet Linajärv, Liivjärv ja Pesujärv. Näistä hieman erillään sijaitsee pieni Armise järv. Jõugajärvillä ei ole laskuojia, mutta niiden vesi suotuu pohjavetenä ilmeisesti myöhemmin pääuomaan. Suoalueella sijaitseva Imatu järv laskee Imatu ojaan.
Audrey Azoulay
Audrey Azoulay (4. elokuuta 1972 La Celle-Saint-Cloud, Ranska) on ranskalainen virkamies ja poliitikko, joka valittiin marraskuussa 2017 Unescon pääsihteeriksi. Sitä ennen hän on toiminut Ranskan kulttuuriministerinä ja Ranskan elokuvainstituutin varajohtajana.
Nuoruus ja opiskelu
Azoulay syntyi vuonna 1972 Essaouirasta kotoisin olevaan Marokon juutalaiseen perheeseen. Hänen isänsä André Azoulay on marokkolainen pankkiiri ja kuningas Muhammad VI:n neuvonantaja ja hänen äitinsä kirjailija Katia Brami.
Azoulay opiskeli Ranskassa Sciences Po -yliopistossa ja Englannissa Lancasterin yliopistossa. Hän valmistui vuonna 2000 ENA:sta eli kansallisesta hallintokoulusta, jossa monet Ranskan korkeimmista johtajista ja virkamiehistä ovat opiskelleet.
Ura
Valmistuttuaan Azoulay työskenteli 2000–2003 Euroopan tilintarkastustuomioistuimessa esittelijänä ja toimi Euroopan komissionn lainsäädännön asiantuntijana kulttuurin ja viestinnän aloilla. Hän aloitti 2006 Ranskan elokuvainstituutin talousjohtajana. Hänestä tuli 2011 instituutin apulaisjohtaja, minkä ansiosta hän nousi Ranskan elokuvatuotannon keskeiseen rooliin. Azoulay edisti instituutissa elokuvien digitalisointia.
Azoulay toimi kulttuuriministerinä toukokuulle 2017. Hän oli yksi yhdeksästä ehdokkaasta, jotka hakivat Irina Bokovan seuraajaksi Unescon pääsihteeriksi. 58-jäseninen hallintoneuvosto valitsi lokakuussa 2017 Azoulayn Bokovan seuraajaksi. Yleiskokous hyväksyi marraskuussa valinnan ja nimitti Azoulayn järjestön uudeksi pääsihteeriksi.
Psimolófou
Psimolófou on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011).
Psimolófoun kylä sijaitsee noin 16 kilometriä lounaaseen pääkaupunki Nikosiasta. Se on rakennettu noin 330 metrin korkeuteen merenpinnasta laskettuna lähelle Pediaíos-jokea. Kylä on ollut olemassa jo keskiajalla. Sen nimi viittaa alueen Ópsimos-kukkulaan (Ópsimos Lófos).
Charles Seymour Robinson
pienoiskuva|Charles Seymour Robinson Charles Seymour Robinson (31. maaliskuuta 1829 Bennington, Vermont, Yhdysvallat – 1. helmikuuta 1899) oli yhdysvaltalainen presbyterikirkon pastori, joka toimi New Yorkissa ja Pariisissa.
Elämä ja työ
Robison kävi koulua Wiilliams Collegessa sekä Princenton Theological Seminaryssa sekä New Yorkin United Theological Seminaryssä, jossa hän myöhemmin toimi opettajana. Hän suoritti teologian tohtorin tutkinnon Hamilton Collegessa 1867. Hänet vihittiin papiksi 1855 ja hän toimi pastorina New Yorkissa sekä Pariisissa. Palattuaan Amerikkaan 1870 hän jatkoi työtään New Yorkissa kunnes 1887 omistautui kirjallisiin töihin.
Rosa Lemberg
Rosa Emilia Lemberg (o.s. Clay, 31. elokuuta 1875 Omaruru – 1959 Covington, Michigan, Yhdysvallat ) oli amerikansuomalainen opettaja, laulaja, näyttelijä, kuoronjohtaja ja teatteriohjaaja, joka oli 1900-luvun alkupuoliskon merkittävimpiä amerikansuomalaisen työväenliikkeen kulttuurivaikuttajia lähes 50 vuoden ajan. Lounaisessa Afrikassa syntynyt Lemberg asui 1800–1900-lukujen vaihteessa myös Suomessa, jossa hän valmistui opettajaksi ja työskenteli myöhemmin ammatissaan muutaman vuoden ajan.
Varhaiset vuodet
Lemberg sai ensimmäisen työpaikkansa Kuopion pitäjästä Mustinlahden kansakoulusta, mutta elämä pienessä kylässä kävi hänen taustansa vuoksi pian mahdottomaksi. Kyläläisten ennakkoluulojen ja kiusaamisen vuoksi Lemberg ei juurikaan poistunut koululta. Hän jätti työpaikkansa vuonna 1900 ja suunnitteli palaavansa Afrikkaan lähetystyöntekijäksi. Lemberg jäi kuitenkin Suomeen ja toimi vuoden yksityisopettajana Urjalassa ja vuosina 1901–1903 opettajana Cederin koulussa Tampereella. Elämä isommassa kaupungissa oli helpompaa, ja Lemberg oli myös oppilaiden keskuudessa pidetty. Kesällä 1903 Lemberg lomaili Loviisassa, jossa hän tapasi varakkaan venäläisen lääkärin. Pariskunta kihlautui nopeasti, mutta ilmeisesti kokeilemistaan lääkkeistä seonnut puoliso teki itsemurhan vain pari viikkoa ennen sovittua hääpäivää. Tapauksen järkyttämänä Lemberg päätti jättää Suomen ja matkusti kesäkuussa 1904 siirtolaiseksi Yhdysvaltoihin.
Elämä Yhdysvalloissa
Yhdysvaltoihin saapuessaan Lemberg ei osannut yhtään englantia, joten hän hakeutui New Yorkissa suomalaissiirtolaisten seuraan ja liittyi pian myös Amerikan Suomalaisen Sosialistijärjestön paikallisosastoon. New Yorkissa Lemberg oli alusta asti mukana järjestön kulttuuririennoissa: hän johti kuoroa, ohjasi näytelmiä sekä esiintyi ja lauloi suomalaisten kokoontumispaikoissa eli haaleissa. Parin vuoden kuluttua hän avioitui amerikansuomalaisen näytelmäkirjailijan Lauri Lembergin kanssa. Pariskunnalle syntyi kaksi lasta, Irja ja Orvo. Perhe muutti aluksi Michiganin Ironwoodin ja 1910-luvun alussa länsirannikolle Oregonin Astoriaan. Avioliitto päättyi eroon, kun Lauri Lemberg muutti Kaliforniaan ja Rosa jäi lastensa yksinhuoltajaksi. Hän ryhtyi Astoriassa Suomalaisen Sosialistijärjestön kuoron- ja näyttämönjohtajaksi, mutta muutti nopeasti Washingtoniin saatuaan parempipalkkaisen työpaikan opettajana. Länsirannikolla Lemberg liittyi myös syndikalistiseen Industrial Workers of the World -ammattiliittoon, jonka piirissä hän vaikutti myöhemmin erityisesti teatteriohjaajana. Vuonna 1916 Lemberg toimi ohjaajana Montanan Butten suomalaistyöläisten parissa ja järjesti muun muassa ohjelmaa, jolla kerättiin varoja Everettin verilöylyssä surmattujen IWW:n työläisten perheille.
Vuonna 1919 Lemberg muutti Chicagoon, jossa hän jatkoi toimintaansa IWW-ammattiliitossa ja paikallisessa amerikansuomalaisten kokoontumispaikassa Finn Hallissa. Lemberg esiintyi ilmaiseksi ja hankki elantonsa tekemällä ompelijan sekä musiikin- ja kielenopettajan töitä. Vaikka Lembergin tulot olivat hyvin pienet, hän pystyi niiden avulla kustantamaan lastensa musiikki- ja tanssitunnit. Hän toimi kuoron- ja teatterinjohtajana ja esiintyi itse pääosissa tavallisen draaman lisäksi myös lukuisissa opereteissa ja musiikkinäytelmissä. Lemberg tunnettiin erityisesti vaikuttavana laulajana, jonka ääniala oli kontra-altto. Häntä kutsuttiin muun muassa lempinimillä ”Satakieli” ja ”Suomalainen Sarah Bernhardt”. Lemberg ei kuitenkaan tiettävästi tehnyt yhtään levytystä. Laulamisen lisäksi hänet tunnettiin taitavana pianistina. Pitkäaikaisen kotikaupunkinsa Chicagon ohella Lembergillä oli suuri vaikutus erityisesti Oregonin Astorian amerikansuomalaisten sosialistien yhteisössä ja sen kulttuurielämässä. Hänen vaikutuksestaan paikallisen teatterin ohjelmistoon otettiin tunnettujen suomalaisten näytelmien ohella muun muassa Henrik Ibsenin ja Molièren tuotantoa.
Lemberg oli aktiivinen kulttuurivaikuttaja amerikansuomalaisen työväenliikkeen parissa vielä yli 70-vuotiaana. Hän kuoli Michiganin osavaltiossa Covingtonin suomalaisessa vanhainkodissa 84-vuotiaana vuonna 1959.
Väinämöinen-lehdessä vuodelta 1926 on matkakuvaus, jossa kirjoittaja kertoo lyhyesti Yhdysvalloissa Duluthissa teatteriseurueensa kanssa vierailleesta Aarne Orjatsalosta ja tämän pienestä näyttelijäseurueesta. Seurueeseen kuuluivat muun muassa sisarukset Irja ja Orvo Lemberg, joiden sanotaan olleen siinä mielessä suomalaisia, että heidän äitinsä oli Rosa Clay, joka oli Yhdysvaltoihin muutettuaan avioitunut suomalaissyntyisen miehen kanssa.
Elämäkerrat, dokumentit ja kaunokirjallisuus
Rosa Lembergistä on julkaistu myös kaksi elämäkertaa. Arvo Lindewallin suomenkielinen Rosalia ilmestyi jo hänen eläessään vuonna 1942, mutta sen tarinoita on väritetty runsaasti. Kirjassa esimerkiksi väitetään Lembergin isän olleen Kapkaupungin brittiläinen varakuvernööri ja äiti puoliksi arabitaustainen. Vuonna 1993 ilmestyi siihen pohjautuva Eva Helen Ericksonin englanninkielinen elämäkerta Työmies Societyn kustantamana. Vuonna 2010 Lembergin elämää käsiteltiin Yle Teeman esittämässä dokumenttisarjassa Afro-Suomen historia.
Yleisluistelun Pohjoismaiden-mestaruuskilpailut 1921
Yleisluistelun Pohjoismaiden-mestaruuskilpailut järjestettiin kolmannen kerran Ruotsin Tukholmassa 5. -6. helmikuuta 1921.
Rosa Lemberg
Elämäkerrat, dokumentit ja kaunokirjallisuus
Vuonna 2020 ilmestyi kirjallisuudentutkija Vappu Kannaksen kirjoittama romaani Rosa Clay. Kannas yhdisti teoksessa historian lähteiisiin omaa mielikuvitustaan.
Yleisluistelun Pohjoismaiden-mestaruuskilpailut 1921
Miesten yleismestaruus
Epäviralliset loppupisteet <br style="clear:both;"/>
1 vain kaikki matkat luistelleet huomioitu.
New Brunswick (New Jersey)
New Brunswick on kaupunki Yhdysvalloissa New Jerseyn osavaltiossa Middlesexin piirikunnassa Raritanjoen varrella. Se tunnetaan esimerkiksi Rutgersin yliopiston kotikaupunkina. Kaupungin asukasluku oli vuoden 2010 väestönlaskennan mukaan 55 181.
Maantiede
thumb|vasen|New Brunswickin kartta. thumb|vasen|Raritanjoen vartta. New Brunswick sijaitsee New Jerseyn osavaltiossa Middlesexin piirikunnassa Raritanjoen varrella. Alue on rannikkotasankoa ja kaupunki on rakennettu jääkautisille moreenimuodostumille. Matkaa Newarkiin koillisessa on noin 33 kilometriä ja New Yorkin kaupunkiin noin 64 kilometriä.
Alueen säähän vaikuttaa läheinen Atlantin valtameri. Talvet ovat suhteellisen leutoja ja kesällä mereltä puhaltaa säätä viilentäviä tuulia.
Historia
thumb|vasen|Näkymää vuodelta 1903. Ennen eurooppalaisten siirtolaisten saapumista nykyisen New Brunswickin alueella liikkui delaware-intiaaneja. New Brunswickin paikkeilla oli tapana ylittää Raritanjoki intiaanien kulkiessa kesäisin Jersey Shoren alueelle kalastamaan ja keräämään simpukoita. Hollantilaiset perustivat siirtolaisasutusta paikalle mahdollisesti jo vuonna 1640. Myöhemmin saapuivat englantilaiset siirtolaiset ja paikka tunnettiin nimellä Pridmore’s Swamp. Vuonna 1681 Long Islandilta saapunut John Inian perusti Raritanjoen yli kulkeneen lautan ja paikka sai sittemmin nimet Inian’s Ferry, Onion’s Ferry tai vain The River. Nykyisen nimensä New Brunswick paikkakunta sai vuonna 1730 Englannin Brunswickien kuningassuvun mukaan.
Yhdysvaltain vapaussodan sytyttyä New Brunswickissa järjestettiin Yhdysvaltojen itsenäisyysjulistuksen kolmas lukeminen 6. heinäkuuta 1776. Fort Leen taistelun hävinneet amerikkalaiset olivat vetäytyneet New Brunswickin ja sittemmin George Washingtonin johtama armeija vetäytyi yli Raritanjoen ja kävi sittemmin Trentonin taistelun brittejä vastaan. Britit valtasivat New Brunswickin joulukuussa 1776. Washingtonin joukot pakottivat heidät vetäytymään keväällä 1777 ja mennessään britit polttivat aluetta. Vapaussodan taistelut New Brunswickissa olivat hävityksen jälkeen ohi. Rutgersin yliopisto eli silloinen Queens College oli perustettu vuonna 1766, mutta se jouduttiin siirtämään vapaussodan aikana. Sittemmin yliopisto oli jaoittain suljettuna opiskelijoiden pulan takia, mutta se avasi ovensa uudelleen nykyisellä nimellään vuonna 1825.
New Brunswickista kehittyi vähitellen Middlesexin piirikunnan keskus ja sen asukasluku oli vuonna 1830 noin 5 000. Se oli pysähdyspaikka matkalla New yorkista Philadelphiaan ja viljankuljetuksen keskus. Delaware & Raritan Canal-kanava yhdisti Raritanjoen Delawarejokeen vuonna 1834 ja Raritanjoesta tuli merkittävä kuljetusväylä hiilelle Pennsylvaniata. New Jersey Railroad valmistui vuonna 1839. Teollistuminen kasvatti kaupungin väkilukua: vuonna 1860 se oli 10 761. Paikallisia teollisuuden tuotteita olivat etenkin kumi ja tapetti, sekä sisällissodansytyttyä sotatarvikkeet. Robert W. ja James W. Johnson perustivat vuonna 1885 laastareita valmistavaan tehtaan, josta myöhemmin kehkeytyi Johnson & Johnson-yritys. Monet sen työntekijöistä palkattiin Unkarista ja kaupunkiin muodostui maan suurin unkarilainen yhteisö.
Vuonna 1920 koko Middlesexin piirikunnan väestö oli noni 160 000 ja heistä noin puolet asui New Brunswickissa. New Brunswickin ja Elizabethin välisestä rautatieosuudesta tuli maan liikennöidyin ja myös maantiet kasvoivat. Kaupungin kasvu on sittemmin kuitenkin tasoittunut. Monien muiden vanhojen kaupunkien tapaan esimerkiksi teollisuus on siirtynyt paljolti muualle. Kaupungin liikekeskustaa on kuitenkin uusittu etenkin toisen maailmansodan jälkeen.
Talous
thumb|Katukuvaa. thumb|[[Old Queens Rutgersin yliopistolla.]] New Brunswickin talouden tärkeimmät alat ovat terveydenhuolto ja koulutus, sekä ja tutkimus- ja kehitystyö. Suuria yksittäisiä työnantajia ovat Robert Wood Johnson University Hospital ja St. Peter’s University Hospital. Rutgersin yliopisto on merkittävä työnantaja koulutuksen saralla jua se ylläpitää myös useita tutkimuslaitoksia. Kaupungissa on Johnson & Johnsonin pääkonttori. Kaupungin teollisuuden tuotteisiin lukeutuvat esimerkiksi sairaalatarvikkeet, lääkkeet, ravinnelisät, muovit, lelut, pakkaukset ja autojen osat.
Väestö
Kaupungin asukasluku oli vuoden 2010 väestönlaskennan mukaan 55 181 ja vuoden 2019 arvion mukaan 55 676. Kaupungin asukkaista 64,2 % oli taustaltaan valkoisia (latinot pois lukien 24,7 %), 14,6 % afroamerikkalaisia, 50,1 % latinoja mistä tahansa rodusta ja 10 % aasialaisia. 55 % kaupungin asukkaista puhui kotonaan jotakin muuta kieltä, kuin englantia ja 34 % kaupungin asukkaista oli syntynyt ulkomailla. Muuttajia kaupunkiin on tullut etenkin Meksikosta.
Koulutus
Rutgersin yliopisto on perustettu vuonna 1766. Siitä tehtiin osavaltionyliopisto vuonna 1945. Kaupungin toinen oppilaitos on Yhdysvaltojen vanhin teologian koulu New Brunswick Theological Seminary. Kaupungissa järjestettiin 6. marraskuuta 1869 Yhdysvaltojen ensimmäinen yliopistojen välinen yliopistojalkapallo-ottelu Rutgersin ja Princetonin yliopistojen joukkueiden välillä.
Kulttuuri
New Brunswick Cultural Center sijaitsee kaupungin kesksutassa ja sen tilihin lukeutuu esimerkiksi State Theater. Paikka on American Repertory Balletin kotilava ja sillä järjestetään myös New Jerseyn sinfoniaorkesterin esityksiä. George Street Playhouse esittää esinäytöksiä Broadwayn näytelmistä ja Crossroads Thetre on afroamerikkalainen teatteriryhmä. Paikallisia museoita ovat esimerkiksi Buccleuch Mansion, Hungarian Heritage Museum, New Jersey Museum of Agriculture, Rutgers University Geology Museum ja Zimmerli Art Museum.
Pýrgos (Limassol)
Pýrgos on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on (2011).
Pýrgos, suomeksi ”Torni”, sijaitsee lähellä Kyproksen etelärannikkoa noin 13 kilometriä itään Limassolista. Se on rakennettu pohjoiseen päin nousevaan rinteeseen keskimäärin noin 85 metrin korkeuteen (alimmillaan 50 metrin ja ylimmillään 488 metrin korkeuteen) merenpinnasta laskettuna. Kylä on saanut nimensä siellä olleesta keskiaikaisesta tornista.
Ivan Skobrev
Ivan Aleksandrovitš Skobrev (, s. 8. helmikuuta 1983 Habarovsk, Venäjän SFNT, Neuvostoliitto ) on venäläinen pikaluistelija. Hän on kaksinkertainen olympiamitalisti ja yleisluistelun maailmanmestari.
Skobrev sijoittui Torinon olympialaisissa 2006 kuudenneksi 1 500 ja 10 000 metrillä. Vancouverissa 2010 hän sai 10 000 metrillä hopeaa ajalla 13.02,07 ja 5 000 metrillä pronssia ajalla 6.18,05. Lisäksi hän sijoittui neljänneksi 1 500 metrillä. Sotšin olympialaisissa 2014 hän oli 5 000 metrillä seitsemäs.
Skobrev voitti yleisluistelun maailmanmestaruuden Calgaryssa 2011. Lisäksi hän on sijoittunut viidenneksi Moskovassa 2012 ja Hamarissa 2013 sekä kahdeksanneksi Berliinissä 2008 ja Hamarissa 2009. Hän sai matkakohtaisissa MM-kilpailuissa pronssia joukkuetakaa-ajossa Salt Lake Cityssä 2007. 5 000 metrillä hän oli samoissa kisoissa viides ja Richmondissa 2009 kuudes. Richmondissa hän sijoittui lisäksi 10 000 metrillä viidenneksi. Inzellissä 2011 hän sai pronssia 5 000 ja 10 000 metrillä sekä oli viides 1 500 metrillä. Heerenveenissä 2012 hän saavutti hopeaa 1 500 metrillä ja pronssia joukkuetakaa-ajossa. Lisäksi hän oli kuudes 5 000 metrillä. Sotšissa 2013 hän sai pronssia 1 500 ja 5 000 metrillä. Junioreiden yleisluistelun MM-kilpailuissa hän sai hopeaa 2002.